*Қостанай облысы әкімдігінің білім басқармасы «Әулиекөл ауданы білім бөлімінің Диев жалпы білім беретін мектебі» КММ директоры*

*Мухамедиева Гульнара Хамитовна*

**ОҚУШЫЛАРДЫҢ ЗЕРТТЕУ ДАҒДЫЛАРЫН МЕКТЕП МҰРАЖАЙЫ АРҚЫЛЫ ДАМЫТУ**

**Кіріспе**
Өз туған жерін, оның тарихы мен мәдени мұрасын білу – әр азаматтың патриоттық тәрбиесінде маңызды шарттардың бірі. Бірақ бұл білімдер өздігінен қалыптаспайды. Ол үшін оқушыларды қоршаған ортаны зерттеуге белсенді түрде тарту қажет. Бұл зерттеу мектеп мұражайының материалдарын пайдалана отырып, оқушыларды зерттеу жұмысына тартудың ең тиімді әдістерін анықтауға бағытталған.

**Зерттеудің өзектілігі**
Туған жердің тарихи-мәдени мұрасы оқушылардың патриоттық сезімін қалыптастыруда, олардың танымдық қызығушылығын арттыруда және зерттеу дағдыларын дамытуда маңызды рөл атқарады. Алайда мектеп мұражайлары білім беру үдерісінде толық пайдаланылмайды. Бұл зерттеу мектеп мұражайын пайдалану арқылы оқушылардың зерттеу жұмыстарын белсендіру жолдарын анықтауға бағытталған.

**Зерттеу гипотезасы**
Мектеп мұражайын кешенді білім беру ресурсы ретінде пайдалану оқушылардың зерттеу дағдыларын дамытуға, олардың туған өлке тарихын зерттеуге деген ынтасын арттыруға және XXI ғасырдың негізгі құзыреттерін (аналитикалық ойлау, ақпаратпен жұмыс істеу, топтық жұмыс және презентация дағдылары) қалыптастыруға көмектеседі.

**Зерттеудің жаңалығы**
Бұл зерттеудің жаңалығы – мектеп мұражайы негізінде оқушыларды зерттеу қызметіне тартудың кешенді моделін әзірлеу және апробациялау. Дәстүрлі әдістерден айырмашылығы, бұл модель архив материалдарымен және дереккөздермен жұмысты заманауи цифрлық технологиялармен (электрондық дерекқор құру, виртуалды көрмелер, мультимедиа) біріктіреді. Мұражайды осылайша пайдалану оны динамикалық білім беру алаңына айналдыруға мүмкіндік береді.

**Зерттеудің мақсаты**
Оқушылардың зерттеу дағдыларын мектеп мұражайына белсенді тарту арқылы дамыту.

**Зерттеу міндеттері:**

1. Оқушылардың туған жер тарихын зерттеуге деген қызығушылығын арттыру.
2. Мектеп мұражайын білім беру ресурсы ретінде тиімді пайдалану.
3. Оқушылардың ақпаратты талдау және өз бетінше білім алу дағдыларын қалыптастыру.

**Зерттеу әдістері:**

* **Зерттеу жұмысы** – оқушылар тарихи дереккөздермен, архивтік материалдармен, мұражай экспонаттарымен жұмыс істейді, өз ауылдарының тарихын зерттейді.
* **Жобалық жұмыс** – оқушылар зерттеу нәтижелері бойынша эссе, макет, бейнеролик, фотоколлаж, презентация және басқа да материалдар жасайды.
* **Топтық жұмыс** – оқушылар бірлесіп жұмыс істейді, идеялармен алмасады, ұжымдық дағдыларын дамытады.
* **Интерактивті технологиялар** – виртуалды көрмелер құру, электрондық дерекқорлармен жұмыс, мультимедиалық материалдар әзірлеу.
* **Жергілікті қоғамдастықпен жұмыс** – ардагерлермен, ауыл ақсақалдарымен кездесулер, экскурсиялар мен сұхбаттар өткізу арқылы тарихи оқиғаларды тереңірек түсіну.

**Негізгі бөлім**
**Жұмыс бірнеше негізгі кезеңдер мен жобаларды қамтыды.**

* **Мұғалімдер мен оқушылардан шығармашылық топ құру.**
Мектеп мұғалімдері мен оқушыларынан зерттеу және жобалық қызметке қызығушылығы бар жұмыс тобы құрылды. Топтың міндеті – зерттеу кезеңдерін ұйымдастыру, тапсырмаларды бөлу, зерттеу мен жоба тақырыптарын анықтау.
* **Мұражай материалдары мен ресурстарын дайындау.**
Мектеп мұражайының қолданыстағы материалдары зерттеліп, жаңартылыпп, жүйеленді. Жаңа дереккөздер дайындалып, оқушылардың жұмысына бейімделді.
* **Мұғалімдерді мұражаймен жұмыс істеу әдістемесіне үйрету.**
Мұғалімдерге арналған тренингтер мен семинарлар өткізілді. Семинарлар мектеп мұражайын зерттеу ресурсы ретінде тиімді пайдалану, архив және тарихи құжаттармен жұмыс істеу, оқушылардың зерттеу қызметін ұйымдастыру әдістерін қамтиды.
* **Эксперимент кезеңдерін әзірлеу және зерттеу қызметін енгізу үшін мұғалімдер тобын құру.**
Эксперименттік алаңды ұйымдастыру, әдістер мен технологияларды таңдау бойынша жоспар әзірлеу үшін мұғалімдер тобы құрылды.
* **8-сынып оқушыларынан зерттеу жұмыстарына қызығушылығы бар шығармашылық топ құру.**
Зерттеу және жобалық жұмыстарға қызығушылық танытатын 8-сынып оқушыларынан топ құрылды. Оқушылар ұсынылған жобалар мен зерттеу жұмыстарын орындауға белсенді қатысты.
* **Мектеп мұражайының материалдарын талдау.**
Қазіргі бар мұражай материалдарын жан-жақты зерттелді, қолда бар экспонаттар мен архивтік құжаттар қарастырылды. Бұл қандай материалдардың бар екенін және қайсысы жаңартуды немесе толықтыруды қажет ететінін анықтауға көмектесті.
* **Зерттеу жобаларының тақырыптарын таңдау.**
Мектеп мұражайындағы материалдар мен оқушылардың қызығушылықтарын ескере отырып, зерттеу жобаларының тақырыптары анықталды.
Мүмкін болатын тақырыптар:
	+ Туған өлкенің тарихы.
	+ Мәдени дәстүрлер мен әдет-ғұрыптар.
	+ Ауыл өміріндегі маңызды тарихи оқиғалар.
	+ Ауыл тарихында із қалдырған тұлғалар (еңбек ерлері, соғыс ардагерлері, мұғалімдер, мәдениет және өнер қайраткерлері).
	+ Мектеп тарихын және отбасы шежіресін зерттеу.
* **Оқушыларға тарихқа деген қызығушылығын анықтау мақсатында сауалнама жүргізілді.**
Оқушылар арасында сауалнама өткізу арқылы олардың қызығушылықтары мен тарихқа деген ынтасы анықталды. Бұл оқу жобалары мен зерттеулерд олардың қажеттіліктеріне сай бейімдеуге көмектесті.
* **Мұғалімдердің зерттеу жұмысына дайындығын анықтау үшін сауалнама жүргізілді.**
Зерттеу жұмыстарына қатысуға, жаңа әдістер мен технологияларды оқу үрдісіне енгізуге деген мұғалімдердің дайындығы бағаланды.
* **Мұражай материалдарын зерттеуге арналған әдістер мен технологияларды іздеу.**
Мектеп мұражайындағы материалдармен жұмыс істеу үшін заманауи әдістер мен технологиялар зерттелінді. Оларға цифрлық технологиялар, жобалық оқыту және басқа да инновациялық тәсілдер кіруі мүмкін.
* **Зерттеу жұмысының қатысушылары арасындағы міндеттерді бөлу.**
Барлық қатысушылар (мұғалімдер, оқушылар) арасында нақты рөлдер мен міндеттерді анықталып бөлінді. Бұл тиімді жұмыс жүргізуге және жоспарланған іс-шараларды сәтті жүзеге асыруға мүмкіндік берді.
* **Зерттеу жұмысының қатысушылары үшін шығармашылық отырыстар өткізу.**
Зерттеу жұмысы барысында тұрақты шығармашылық кездесулер өткізілді. Бұл кездесулер барысында жұмыс нәтижелері, жаңа идеялар және алдағы мақсаттар талқыланды.
* **«Туған өлке тарихын зерттеуде жобалық және зерттеу қызметінің рөлі» атты оқыту семинары.**
Мұғалімдер мен оқушыларға арналған семинар өткізілді. Семинарда туған өлке тарихын зерттеуде жобалық және зерттеу қызметінің маңыздылығы түсіндірілді. Оқу блоктарын дайындауға сарапшылар шақырылды.
* **«Ауыл тарихындағы менің отбасым» эссе жинағы.**
Оқушылар өз отбасының тарихын зерттеп, эссе жазып, оны жинаққа енгізді. Бұл ауыл тарихын отбасылық әңгімелер арқылы тереңірек түсінуге көмектесті.
* **«Көшелерге есімдері берілген тұлғалар» атты шағын жоба.**
Ауыл көшелеріне есімі берілген адамдар туралы зерттеу жүргізілді және олардың өмірі мен еңбегін сипаттайтын жоба дайындалды.
* **Танымал адамдармен кездесулер (бейнероликтер жасау).**
Ауыл тарихымен тығыз байланысты адамдармен, ардагерлермен және жергілікті тұрғындармен кездесулер ұйымдастырылды. Бейнероликтер түсіріп, оларды білім беру мақсатында пайдаланды.
* **Отбасылық оқу. «Диев, сен жер бетінде жалғызсың!» кітабын оқу (Оқылған кітап бойынша «Өз ойыны»).**
Отбасымен бірге туған ауыл туралы кітапты оқу және оқылған материал негізінде ойын ұйымдастырылды.
* **«Ауыл батырлары» зерттеу жобасы.**
Ауыл өміріне үлес қосқан адамдар туралы зерттеу жүргізілді, олардың еңбектері туралы материалдар дайындалды және мұражай экспозициясы жаңартылды.
* **Мектеп мұражайының электрондық дерекқорын құру.**
Мұражай материалдарын жүйелеу және сақтау үшін электрондық дерекқор әзірленіп оқушылар мен мұғалімдердің қолжетімділігіне берілді.
* **«Отбасы дәстүрлері» фотоколлажы.**
Оқушылар өз отбасының дәстүрлерін бейнелейтін фотоколлаждар әзірлеп, оларды мұражайда көрсетті.
* **«Малтабар. Миссионер. Тұлға. Дәуір» шағын жобасы.**
Азынаұлы Малтабардың тұлғасы мен миссионерлік қызметі зерттелді, оның өмір сүрген кезеңі және ауылдың дамуына тигізген ықпалы зерделенді.
* **Ауылдың киелі орнына экскурсия.**
Ауылдың тарихи-мәдени нысанына экскурсия ұйымдастырылды, оның жергілікті халық үшін маңызы зерттелді.
* **«Ауыл мейрамдарының тарихы» шағын жобасы.**
Ауылда атап өтілетін мерекелердің тарихы мен дәстүрлері зерттелді.
* **«Менің ауылымның жеті кереметі» ғылыми жобасы.**
Туған ауылдың ең маңызды және ерекше нысандары мен оқиғалары анықталып, зерттелді.
* **«Ауыл макетін жасау» презентациясы.**
Ауылдың тарихи дамуы, сәулеттік ерекшеліктері мен маңызды нысандарын бейнелейтін макет жасалды.
* **«Картадағы нүкте» жобасы.**
Ауылдың географиялық орналасуы, оның аудан немесе өңір картасындағы рөлі, инфрақұрылым мен экономиканың дамуына ықпалы зерттелді.
* **Ауыл маңындағы екі күндік зерттеу жорығы.**
Табиғи және мәдени нысандармен танысу мақсатында ауыл маңында зерттеу экспедициясы ұйымдастырылды.
* **«Менің ауылымның визит картасы» жобасы.**
Ауыл туралы жарнамалық бейнеролик пен буклет дайындалды.
* **«Диев, сен жер бетінде жалғызсың!» жобалар жинағы.**
Оқушылардың зерттеу нәтижелерін қамтитын жинақ шығарылды.

**Зерттеу нәтижелері мен талдауы**
Зерттеу барысында келесі нәтижелер анықталды:

* Оқушылардың зерттеу жұмысына қызығушылығы артты.
* Ақпаратты талдау, тарихи дереккөздермен жұмыс істеу дағдылары дамыды.
* Мектеп мұражайы мен білім беру үдерісінің байланысы күшейді.
* Цифрлық технологияларды зерттеу қызметінде пайдалану кеңейді.

**Қорытынды**
Мектеп мұражайы оқушылардың зерттеу дағдыларын дамытуда үлкен мүмкіндіктерге ие. Мұражай негізінде зерттеу жұмыстарын білім беру үдерісіне енгізу аналитикалық және сыни ойлауды қалыптастыруға, жобалық және коммуникативтік дағдыларды дамытуға көмектеседі. Ұсынылған әдістеме басқа білім беру мекемелерінде де қолдануға жарамды.

**Пайдаланылған әдебиеттер:**

1. Мейрамхан және Рая Сүлейменовтер «Диевка, ты на земле одна» – Қостанай: ТОО «Издательский дом», 2018.
2. Ермолович А. «Олег Даниленко. Портрет на фоне времени» – Қостанай: ТОО «Издательский дом», 2018.
3. Естелік кітап «Олар жеңіспен оралды – Они вернулись с Победой» – Қостанай баспа үйі, 2011.
4. Материалдар жинағы «Сұлтан Баймағамбетов» – Қостанай: ЖШС «Шапақ», 2020.